Marrëdhëniet Afganistan-Pakistan
Vizita e parë e presidentit afgan Ashraf Ghani në Pakistan ka rritur shpresat për një përmirësim të marrëdhënieve mes dy vendeve
Vizita e parë e Presidentit afgan Ashraf Ghani në Pakistanin fqinj ka krijuar një nivel të pazakontë optimizmi në të dyja anët e kufirit dhe disa analistë janë duke e cilësuar atë si fillimin e një epoke të re në marrëdhëniet shpesh të acaruara dypalëshe. Presidenti Ghani kishte takime të shumta gjatë qëndrimit të tij dy-ditor në Pakistan, ku ai pati diskutime të hollësishme me kryeministrin Nawaz Sharif dhe udhëheqës të tjerë politikë. Por pika më e lartë e angazhimeve të tij ishte një vizitë në selinë e ushtrisë së fuqishme të Pakistanit që shumë afganë e akuzojnë për nxitjen e konfliktit në vendin e tyre. Ish ambasadorja pakistaneze në Shtetet e Bashkuara, Sherry Rehman, ishte në mesin e politikanëve të Pakistanit të cilët u takuan me zotin Ghani gjatë vizitës së tij në vend. Duke folur për Zërin e Amerikës, ajo tha se udhëheqësi afgan dukej i vendosur t'i jepte fund tensioneve në marrëdhëniet dypalëshe: Duke folur për Zërin e Amerikës me telefon nga Kabuli, politikani afgan dhe një ndihmës i afërt i presidentit Ghani, Profesori Faruk Azam, gjithashtu ishte optimist se vizita do të ndihmoj në ndërtimin e besimit reciprok: Profesori Azam shprehu optimizëm të matur në lidhje me vizitën e Presidentit Ghani në selinë ushtarake të Pakistanit në Rawalpinidi dhe bisedimet me shefin e përgjithshëm të ushtrisë Raheel Sharif: Ambasadorja Rehman nuk u pajtua me kritikat se ushtria Pakistanit dikton politikën afgane në vend të pushtetit civil të vendit. Ajo thotë se bashkëveprimet e drejtpërdrejta mes institucioneve relevante në të dy anët e kufirit do të ndihmojë në uljen e tensioneve, sepse sfidat kundër-terrorizmit në marrëdhëniet dypalëshe kryesisht burojnë nga dallimet mbi politikat kundër terrorizmit: Ish presidenti Hamid Karzai shpesh akuzonte ushtrinë e Pakistanit se po lejonte kryengritësit afganë të drejtonin kryengritjen talibane në Afganistan dhe këmbëngulte se Islamabadi mund të ndikonte mbi grupin islamik për të marrë pjesë në bisedimet me qeverinë afgane. Ndërsa kritikët nuk janë të sigurtë nëse Pakistani mund të bindë talebanët të bëhen pjesë e përpjekjeve afgane për pajtim politik, Profesori Azam i bëri thirrje udhëheqjes së re afgane në Kabul që të hartojë urgjentisht planet e veta të paqes përpara se të kërkojë ndihmë nga jashtë. Shtetet e Bashkuara gjithashtu besojnë se pavarësisht sfidave të mëdha, Pakistani dhe Afganistani nën presidentin Ghani duken të vendosur për një fillim të ri në marrëdhëniet e tyre dypalëshe. Përfaqësuesi i posaçëm i Shteteve të Bashkuara për këto dy vende, Dan Feldman, shprehu këtë pikëpamje, në një intervistë për Zërin e Amerikës në prag të udhëtimit të zotit Ghani në Islamabad: Analistët shpresojnë se vizita e presidentit Ghani në Islamabad do të çojë në rritjen e bashkëpunimit në fushën e sigurisë mes dy vendeve dhe menaxhim më të mirë të kufirit të tyre të gjatë dhe poroz për të parandaluar militantët që kërkojnë strehë të sigurtë dhe që nxisin militantizmin në të dy vendet.